ນາຍ Kaing Guek Eav ຖືກຕັດສິນໂທດ ຈຳຄຸກຕະຫລອດຊີວິດ
ສານ​ອາ​ຊະ​ຍາ​ກໍາສົງຄາມ​ນາໆຊາດ ​ໃນ​ກໍາປູ​ເຈຍ ​ໄດ້​ສັ່ງ​ໃຫ້ ​ຈໍາຄຸກຕະຫລອດຊີວິດ ຫົວໜ້າ​ຂະ​ເໝນ​ແດງຄົນ​ສໍາຄັນ.
ສານອາຊະຍາກຳສົງຄາມທີ່ໄດ້ຮັບການໜຸນຫຼັງຈາກ ອົງການສະຫະປະຊາຊາດ ໃນ ກຳປູເຈຍ ໄດ້ສັ່ງໃຫ້ຫົວໜ້າຂະເໝນແດງຄົນສຳຄັນຈໍາຄຸກຕະຫລອດຊີວິດ ຍ້ອນໂທດ ກຳທີ່ທາງສານເວົ້າວ່າ ຮ້າຍແຮງທີ່ສຸດໃນປະຫວັດສາດຂອງມະນຸດຊາດ ” ການຕັດສິນທີ່ວ່ານີ້ໄດ້ເພີ້ມໂທດຂື້ນຈາກການຕັດສິນຂອງສານຊັ້ນຕົ້ນ ທີ່ໃຫ້ຈຳຄຸກ ພຽງແຕ່ 19 ປີ ແລະໄດ້ຂໍອຸທອນໂດຍຄະນະໄອຍະການວ່າ ເປັນການລົງໂທດ ທີ່ເບົາໂພດ ປະທານຂອງສານ ທ່ານ Kong Srim ກ່າວໃນການອ່ານຄຳພິພາກສາຕໍ່ນາຍ Kaing Guek Eav ທີ່ຊາບກັນດີໃນອີກຊື່ນຶ່ງວ່າ Duch ນັ້ນເປັນບຸກຄົນທີ່ໜ້າຢ້ານ ກົວແລະໂຫດຮ້າຍທີ່ສຸດ ທີ່ສົມຄວນໄດ້ຮັບ “ການລົງໂທດທີ່ໜັກທີ່ສຸດ ” ສານນາໆຊາດ ກ່າວວ່າ ນາຍ Duch ເປັນຜູ້ຄວບຄຸມ “ການສັງຫານໂຫດ” ຢູ່ທີ່ຄຸກ Tuol Sleng ທີ່ໜ້າຢ້ານກົວໃນຊຸມປີ 1970 ຊຶ່ງເປັນຜູ້ຮັບຜິດຊອບກ່ຽວັບການຕາຍ ຂອງຜູ້ຄົນປະມານ 14,000 ຄົນ ນາຍ Duch ໄດ້ຮັບສາລະພາບກ່ຽວກັບບົດບາດຂອງລາວ ແຕ່ວ່າລາວໄດ້ຂໍຮ້ອງໃຫ້ ອະໄພໂທດແກ່ລາວ ໂດຍກ່າວວ່າ ລາວພຽງແຕ່ໄດ້ປະຕິບັດຕາມຄໍາສັ່ງຈາກຜູ້ນຳ ອະວຸໂສຂອງຂະເໝນແດງ